Translate the text from Welsh to English.



 
Dywedodd y Gweinidog Cyfiawnder Cymdeithasol, Jane Hutt heddiw bod hyn yn dangos bod Cymru wir yn Genedl Noddfa.


Mae'r ffigurau diweddaraf yn dangos bod bron i 3,000 o bobl sy'n ffoi rhag ymosodiad Rwsia ar Wcráin, sydd wedi cael eu noddi'n uniongyrchol gan Lywodraeth Cymru, wedi cyrraedd Cymru.



> "Rwy'n falch ein bod wedi gallu croesawu cynifer o bobl yma a bod cynifer o bobl yn byw yn annibynnol yng Nghymru," meddai'r Gweinidog.
> 
> 
> "Rwyf hefyd am ddiolch i bawb sydd wedi agor eu cartref i roi noddfa a diogelwch i rywun o Wcráin."


Mae pobl sy'n cyrraedd Cymru drwy lwybr uwch\-noddwr Llywodraeth Cymru wedi aros mewn canolfannau croeso ac mewn llety cychwynnol, gan gynnwys gwestai, prifysgolion a pharciau gwyliau ledled y wlad.


Mae cymorth cofleidiol wedi bod ar gael yn y llety cychwynnol i helpu pobl i ddod o hyd i waith ac i gofrestru plant mewn ysgolion wrth iddynt ymgartrefu yng Nghymru. Mae llawer o Wcreiniaid bellach yn symud ymlaen o'r llety cychwynnol hwn i’w cartrefi eu hunain.


Mae hyn yn rhan o strategaeth Llywodraeth Cymru i helpu pobl i ymgartrefu mewn llety mwy parhaol. Mae polisïau yn eu lle i gefnogi awdurdodau lleol i helpu pobl i fagu gwreiddiau yng Nghymru.


Mae llawer o’r bobl sy'n cyrraedd o Wcráin yn dod o hyd i waith yn eu sectorau dewisol – mae ganddynt y sgiliau a'r arbenigedd sydd eu hangen ar fusnesau yng Nghymru.


Yn gynharach eleni, daeth Iryna i Gymru a threulio amser mewn canolfan groeso. Ar ôl iddi gael ei gweld yn y cyfryngau yn cwrdd â'r Prif Weinidog, cysylltodd cwmni o Abertawe â hi gan eu bod yn chwilio am rywun gyda'r sgiliau penodol sydd ganddi.


Roedd Power and Water, cwmni trin dŵr gwastraff, wedi cael trafferth dod o hyd i'r ymgeisydd cywir gyda'r profiad angenrheidiol ac, ar ôl ei chyfarfod, mae hi bellach yn gweithio fel peiriannydd prosesau graddedig.


Dywedodd Harry Cowan, Prif Weithredwr Power and Water:



> "Mae gan Iryna radd mewn bioleg a pheirianneg gemegol a gradd meistr mewn prosesau electrogeulo \- hi oedd yr union ymgeisydd yr oeddem wedi bod yn chwilio amdano. Mae ei gwybodaeth a'i hagwedd yn rhyfeddol a does gennym ddim amheuaeth y bydd yn gwneud cyfraniad mawr i'n busnes.
> 
> 
> "Mae hon wir yn sefyllfa lle mae pawb ar ei ennill. Mae gennym ymgeisydd eithriadol a fydd yn cyfrannu'n gadarnhaol at ddatblygiad ein cynnyrch a'n busnes ac rydym hefyd yn teimlo ymdeimlad o falchder fel busnes ein bod yn gallu cyfrannu mewn ffordd fach at normaleiddio rywfaint ar fywyd Iryna – ac, yn bwysicach, sicrhau nad yw ei bywyd yn stopio yn ystod y cyfnod ansicr hwn iddi."


Dywedodd Iryna, sydd bellach wedi dod o hyd i’w chartref ei hun ac wedi setlo yn ei swydd newydd:



> "Hoffwn ddiolch o galon am y croeso rydw i wedi ei gael yng Nghymru ac am gael y cyfle i adeiladu bywyd newydd yma.
> 
> 
> "Alla i ddim meddwl beth fyddai wedi digwydd pe na bawn i wedi cael cefnogaeth pan gyrhaeddais i yma gyntaf.
> 
> 
> "Roeddwn i wrth fy modd pan ddaeth Power and Water ata i ac rwy'n ddiolchgar eu bod nhw wedi dangos ffydd ynof fi."


Ychwanegodd y Gweinidog Cyfiawnder Cymdeithasol, Jane Hutt:



> "Rydym yn parhau i ddangos ein cefnogaeth i bobl o Wcráin ac rydym wedi ymrwymo i fod yn Genedl Noddfa.
> 
> 
> "Mae mwy na 500 o bobl bellach wedi symud ymlaen o lety cychwynnol i’w lle eu hunain.
> 
> 
> "Rydym yn parhau i weithio gydag awdurdodau lleol ac â'r trydydd sector i helpu pobl i symud ymlaen. Mae hyn yn cynnwys cyflwyno mwy o lety tymor hwy i bawb sydd angen cartref drwy ein Rhaglen Gyfalaf ar gyfer Llety Dros Dro, rhaglen gwerth £60 miliwn."







Translation:


 
Minister for Social Justice Jane Hutt today said it shows Wales is truly a Nation of Sanctuary.


The latest figures show almost 3,000 people fleeing the Russian invasion of Ukraine, who have been directly sponsored by the Welsh Government, have arrived in Wales.



> “I’m proud we have been able to welcome so many people here and humbled so many people are living independently in Wales,” the Minister said.
> 
> 
> “I also want to thank everyone who has opened their home to provide sanctuary and safety to someone from Ukraine.”


People arriving in Wales via the Welsh Government’s super sponsor route have stayed in welcome centres and in initial accommodation, including hotels, universities and holiday parks, across the country.


Wrap\-around support has been available in the initial accommodation to help people find work and enrol children in schools as they settle into life in Wales. Many Ukrainians are now moving on from this initial accommodation into homes of their own.


This is part of the Welsh Government’s strategy to help people settle into more permanent accommodation. Policies are in place to support local authorities to help people put down roots in Wales.


Many Ukrainian arrivals are finding work in their chosen sectors – they have the skills and expertise Welsh businesses need.


Iryna arrived in Wales and spent time in a welcome centre earlier this year. After she was seen meeting the First Minister in media coverage, she was approached by a Swansea\-based company looking for someone with her particular skillset.


Power and Water, a wastewater treatment company, had struggled to find the right candidate with the necessary experience and, after meeting her, she now works as a graduate process engineer.


Harry Cowan, CEO of Power and Water, said:



> “Iryna holds a biology and chemical engineering degree and a Masters in Electro Coagulation  Processing – she was exactly the candidate we had been looking to employ. Her knowledge and attitude is remarkable and we have no doubt she will make a major contribution to our business.
> 
> 
> “This really is a win\-win situation for all of us. We have an exceptional candidate who will positively contribute to our product development and business and we also feel a sense of pride as a business that we are able to contribute in a small way to normalising Iryna's life a little – and, more importantly, ensure her life does not stop during these uncertain times for her.”


Iryna, who has now found her own place to live and settled into her new job, said:



> “I would like to say a massive thank you for the welcome I have had to Wales and for being given the opportunity to build a new life here.
> 
> 
> “If I hadn’t been given support when I first arrived here it doesn’t bear thinking about.
> 
> 
> “I was delighted when Power and Water approached me and am grateful for them for showing faith in me.”


Minister for Social Justice Jane Hutt added:



> “We continue to show our support for people from Ukraine and are committed to being a Nation of Sanctuary.
> 
> 
> “More than 500 people have now moved on from initial accommodation into a place of their own.
> 
> 
> “We are continuing to work with local authorities and the third sector to support move on. This includes bringing forward more longer\-term accommodation for everyone in housing need through our £60m Transitional Accommodation Capital Programme.”